Овце чува Милош дете младо
Овце чува Милош дете младо,
Овце чува дванајест година,
Заимао је дванајест хиљада,
Н никоме штету не учини,
И нико га није оглобио.
Кад је било у недељу младу,
Он ми нађе две лепе девојке;
Ту је мало с њима постојао,
Постојао, поразговарао,
Док му овце за брег западоше.
Упадоше у попову њиву;
Што су мало штету учиниле,
Па га више попа оглобио:
На клас му је младо јагње уз'о
А па на сноп овцу шиљеговицу,
На крстину по једну стотину!

Имена лица од којих су забележене песме 

Милена жена Милоша Ивића, тежака из села Јасенице.

Извор  
Станковић, Ж. 1951. Народне песме у Крајини. Музиколошки институт САНУ: Београд., бр. 87., стр. 67.

Српске лирске народне песме‎
Народне песме у Крајини